Siun soten palveluverkon toimipaikkojen nimien ja aukioloaikojen yhtenäistäminen käynnistyy

Pohjois-Karjalan hyvinvointialue – Siun sote aloittaa sosiaali- ja terveyspalvelujen toimipaikkojen nimien ja aukioloaikojen yhtenäistämisen asteittain huhtikuusta eteenpäin. Uudistuksen taustalla on Siun soten palvelustrategia ja palveluverkkosuunnitelmaa täydentävät, aluehallituksen hyväksymät alueelliset sosiaali- ja terveyspalvelujen järjestämissuunnitelmat.

Sosiaali- ja terveyskeskukset (sote-keskukset) sijaitsevat Ilomantsissa, Kiteellä, Kontiolahdessa, Lieksassa, Liperissä, Nurmeksessa ja Outokummussa. Joensuussa sote-keskuksen muodostavat Niinivaaran, Rantakylän ja Siilaisen palvelupaikat. Sosiaali- ja terveysasemat (sote-asemat) sijaitsevat Heinävedellä, Juuassa, Polvijärvellä, Rääkkylässä ja Tohmajärvellä. Sosiaali- ja terveyspalvelujen palvelupisteet (sote-palvelupisteet) sijaitsevat Enossa, Hammaslahdessa, Kesälahdella, Kiihtelysvaarassa, Lehmossa, Tuupovaarassa ja Valtimolla.

Palveluverkkouudistuksen mukaiset sosiaali- ja terveyspalvelujen paikkakuntakohtaiset nimet otetaan käyttöön Siun soten viestinnässä huhti-toukokuun aikana. Uudet nimet otetaan käyttöön siunsote.fi-verkkosivuilla keväällä verkkosivu-uudistuksen yhteydessä. Palveluihin liittyvässä viestinnässä kuten esimerkiksi asiakkaille lähetettävissä palveluja koskevissa kirjeissä ja muissa viesteissä muutos tapahtuu vähitellen järjestelmäpäivitysten jälkeen toukokuusta alkaen. Rakennusten seiniin opasteet pyritään vaihtamaan vuoden 2025 aikana.

Sote-keskukset ovat avoinna arkipäivisin maanantaista perjantaihin kello 8–16. Sote-asemat ja sote-palvelupisteet ovat avoinna sovittuina arkipäivinä maanantaista torstaihin kello 8–15 ja perjantaisin kello 8–14. Asiakkaille muutokset näkyvät asteittain huhtikuusta eteenpäin, sillä osa muutoksista tapahtuu kevään aikana, osa kesällä ja osa vasta syksyllä. Kaikissa sote-keskuksissa aukioloajat säilyvät ennallaan, mutta sote-asemien ja sote-palvelupisteiden aukioloaikoihin voi tulla muutoksia. Muutosten astuessa voimaan näistä tiedotetaan erikseen.

Palveluita tuotetaan alueellisten järjestämissuunnitelmien mukaisesti. Kiireetöntä lääkärin vastaanottoa järjestetään resurssien puitteissa myös sote-palvelupisteissä. Aikuisten hammashoidon keskittämistä jatketaan kesälomakauden jälkeen sote-keskuksiin, joissa on tarjolla kattavat suun terveydenhuollon palvelut. Lasten suun tarkastukset ja ikäihmisten hoidontarpeen arviot toteutetaan osin liikkuvina palveluina suunnitelmien mukaisesti.

Toimipaikka | Aukioloaikojen muutos
Sosiaali- ja terveyskeskukset |
Ilomantsin sosiaali- ja terveyskeskus | Ei muutosta, avoinna ma-pe klo 8–16
Joensuun sosiaali- ja terveyskeskus / Niinivaaran terveysasema | Ei muutosta, avoinna ma-pe klo 8–16
Joensuun sosiaali- ja terveyskeskus / Rantakylän terveysasema | Ei muutosta, avoinna ma-pe klo 8–16
Joensuun sosiaali- ja terveyskeskus / Siilaisen terveysasema | Ei muutosta, avoinna ma-pe klo 8–16
Kiteen sosiaali- ja terveyskeskus | Ei muutosta, avoinna ma-pe klo 8–16
Kontiolahden sosiaali- ja terveyskeskus | Ei muutosta, avoinna ma-pe klo 8–16
Lieksan sosiaali- ja terveyskeskus | Ei muutosta, avoinna ma-pe klo 8–16
Liperin sosiaali- ja terveyskeskus | Ei muutosta, avoinna ma-pe klo 8–16
Nurmeksen sosiaali- ja terveyskeskus | Ei muutosta, avoinna ma-pe klo 8–16
Outokummun sosiaali- ja terveyskeskus | Ei muutosta, avoinna ma-pe klo 8–16
|
Sosiaali- ja terveysasemat |
Heinäveden sosiaali- ja terveysasema | Ei muutosta, avoinna ma-to klo 8–15 ja pe 8–14; kesälomakautena avoinna 4 päivänä/viikko
Juuan sosiaali- ja terveysasema | Aikaisemmin ma-pe klo 8–16, jatkossa ma-to klo 8–15 ja pe klo 8–14
Polvijärven sosiaali- ja terveysasema | Ei muutosta, avoinna ma-to klo 8–15 ja pe 8–14
Rääkkylän sosiaali- ja terveysasema | Aikaisemmin ma-to klo 8–16 ja pe klo 8–13, jatkossa ti-to klo 8–15 ja pe klo 8–14
Tohmajärven sosiaali- ja terveysasema | Ei muutosta, avoinna ma-to klo 8–15 ja pe klo 8–14
|
Sosiaali- ja terveyspalvelujen palvelupisteet |
Enon sosiaali- ja terveyspalvelujen palvelupiste | Ei muutosta, avoinna ma-to klo 8–15 ja pe klo 8–14
Hammaslahden sosiaali- ja terveyspalvelujen palvelupiste | Aikaisemmin ma-pe klo 8–16, syyskuusta alkaen ma, ke-to klo 8–15 ja pe klo 8–14
Kesälahden sosiaali- ja terveyspalvelujen palvelupiste | Ei muutosta, avoinna ma ja ke klo 8–15, pe klo 8–14. Näytteenottopisteen aukioloaika lyhenee aamusta 20 min/päivä: jatkossa avoinna ma, ke ja pe klo 8–10
Kiihtelysvaaran sosiaali- ja terveyspalvelujen palvelupiste | Ei muutosta, avoinna ma ja ke klo 8–15, pe klo 8–14. Näytteenottopisteen aukioloaika lyhenee aamusta 20 min/päivä: jatkossa avoinna ma, ke ja pe klo 8–10
Lehmon sosiaali- ja terveyspalvelujen palvelupiste | Aikaisemmin ma-to klo 8–15 ja pe klo 8–14, toukokuusta alkaen avoinna ke-to klo 8–15
Tuupovaaran sosiaali- ja terveyspalvelujen palvelupiste | Aikaisemmin ma-to klo 8–16 ja pe klo 8–15, elokuusta alkaen avoinna ti ja to klo 8–15
Valtimon sosiaali- ja terveyspalvelujen palvelupiste | Aikaisemmin ma, ke ja pe klo 8–16, jatkossa ma ja ke klo 8–15, pe klo 8–14